Фьодор Тютчев
Лебед

Превод от руски: Йордан Ковачев, —

chitanka.info

Орелът в облаците нека

сред мълниите да хвърчи

и с поглед устремен далеко

да пие слънчеви лъчи…

Но няма участ по-щастлива

от твоята, мой лебед мил,

че сред стихията светлива

сам бог е тебе приютил.

Тя между светла, двойна бездна

люлее твоя сън блажен

и с цялата корона звездна

отвсякъде си обкръжен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.